Tcherdon d' ôr d' Espagne

Li tcherdon d' ôr d' Espagne, c' est on tcherdon avou ene bele djaene fleur.

C' est ene magnåve plante, estant djonne.

 Scolymus hispanicus

 Sitoelacêyes.

 Spårdaedje 
Crexhe ezès payis del Mîtrinne Mer eyet el Mîtrinne Urope disk' al Mer Caspyinne. 

Il a stî epoirté pås djins pus hôt e l' Urope, e l' Amerike bijhrece, e l' Amerike nonnrece ey e-n Ostraleye.

 Vicaedje 
C' est ene plante dobe-anêyrece, ki vént 20 a 80 cintimetes hôte.

Uzaedje
E l' Espagne, å Marok et dins ces payis la, on côpe les djonnès djetes. On les cût come verdeure avou ene potêye ou avou on couscousse ou fricassî avou des oûs a môde d' amlete.

Les efants l' pelèt et l' magnî tot crou.

Li rujhe k' i gn a, c' est de s' brouyî et di code les djetes di l' epweznant tcherdon al glou.

Categoreye:Tcherdons
Categoreye:Magnåvès plantes
Categoreye:Plantes
Categoreye:Plantes foû del Walonreye
Categoreye:Sitoelacêyes